A)

Oblasť pestovania hrozna na výrobu vín „Conegliano Valdobbiadene – Prosecco“, uvedená v článku 1 ods. 1, zahŕňa kopcovitú oblasť týchto obcí: Conegliano – San Vendemiano – Colle Umberto – Vittorio Veneto – Tarzo – Cison Valmarino – San Pietro di Feletto – Refrontolo – Susegana – Pieve di Soligo – Farra di Soligo – Follina – Miane – Vidor – Valdobbiadene. Konkrétnejšie je oblasť vymedzená takto: východiskovým bodom pre vytýčenie jej hraníc je lokalita Fornace (175 m n. m.), ktorá sa nachádza približne tri kilometre západne od obce Valdobbiadene, kde sa administratívna hranica medzi obcami Valdobbiadene a Segusino stretáva s cestou z obce Valdobbiadene do obce Segusino. Vymedzená oblasť sa následne tiahne pozdĺž administratívnej hranice medzi týmito obcami až po vrch Col Antich, kde sa dostáva do záhybu v nadmorskej výške 500 m n. m. nadväzujúceho na Ca‘ Pardolin v blízkosti obce Combai, odkiaľ opúšťa nadmorskú výšku 500 m n. m. a pokračuje po trase vedúcej na námestie – najskôr po ceste k obci Cimavilla a následne po ceste na Terst. Odtiaľ po ceste smerujúcej do kostola vedie k mliekarni Duel, pokračuje pozdĺž horského hrebeňa, prechádza cez cestu medzi obcami Miane a Campea, postupuje po Tenadských vrchoch až k hrebeňu, odkiaľ sa dostáva k Tre Ponti na ceste medzi obcou Follina a mestom Pieve di Soligo. Po prekročení tejto cesty postupuje hranica smerom k vrchu Croda di Zuel a pokračuje po hrebeni prechádzajúcom ponad kaplnku Santa Lucia v nadmorskej výške 356 m n. m., ktorá sa nachádza nad dedinami Zuel di Là a Resera. Hranica odtiaľ pokračuje po ceste medzi obcami Resera a Tarzo, až kým sa nenapojí na cestu medzi obcami Revine a Tarzo. Z tejto križovatky hranica vedie po danej ceste, kým nedôjde k obci Tarzo a potom k obci Corbanese, a pokračuje až po križovatku s cestou medzi obcami Refrontolo a Cozzuolo v lokalite Ponte Maset. Potom pokračuje cez obce Tarzo a Vittorio Veneto, až kým sa nedostane na miestnu cestu známu ako „dei Piai“ a „delle Perdonanze“. Po uvedenej ceste vedie k miestu, kde sa stretáva s riekou Cervada, následne schádza pozdĺž rieky, až kým nenarazí na cestu medzi obcami Cozzuolo a Vittorio Veneto a pokračuje smerom do Vittorio Veneto až po križovatku s cestou vedúcou z obce Conegliano do centra obce Vittorio Veneto. Následne vedie smerom k obciam Conegliano a San Giacomo di Veglia, odkiaľ pokračuje smerom do San Martino di Colle Umberto. Za dedinou Campion sa po miestnej ceste zo San Martina vydáva smerom doprava a vedie k obci Colle Umberto, kde sa dostáva na hlavnú cestu č. 51 (známu tiež ako „Alemagna“) a k výjazdu č. 5, odkiaľ tá pokračuje smerom do mesta Conegliano. Prechádzajúc križovatkou Bivio Gai s cestou Pontebbana alebo hlavnou cestou č. 13 pokračuje na novom obchvate okolo mesta Conegliano, aby sa na túto hlavnú cestu č. 13 mohla pripojiť v meste Ferrera. Po pripojení na hlavnú cestu hranica prichádza do obce Susegana a hneď za mestom pokračuje smerom na západ pozdĺž cesty vedúcej do obce Colfosco, známej aj ako „strada della Barca“. Z obce Colfosco po ceste „Mercatelli“ pokračuje hranica ku križovatke smerom na obec Falze, kde hranica odbočuje a vedie starou cestou do Pieve di Soligo (cestou medzi obcami Ponte Priula a Pieve di Soligo, ktorá vedie na cestu smerom k Chisini). Po prejdení centra mesta hranica pokračuje po ulici Schiratti a vedie do obce Soligo, kde odbočuje doľava a vydáva sa po hlavnej ceste vedúcej cez obce Soligo a Ponte di Vidor, následne prechádza cez obce Farra di Soligo, Col San Martino, Colbertaldo a Vidor k mostu Ponte di Vidor, ktorý obchádza z pravej strany, aby sa dostala do obce Bigolino. Odtiaľ hranica opúšťa cestu, ktorá vedie smerom do Valdobbiadene, odbočuje doľava a po tom, ako prekročí potok La Roggia, pokračuje po hlavnej ceste popri elektrárni ENEL až do dediny Villanova. Ďalej sa tiahne popri potoku až k riečnej terase, ktorá stúpa bezprostredne nad riekou Piave. Prechádza pozdĺž terasy (pozri priloženú regionálnu mapu „Vymedzenie hraníc riečnej terasy“) a následne stúpa po ceste medzi obcami Valdobbiadene a Segusino, ktorá vedie ku kaplnke San Giovanni pri San Vito. Odtiaľ vedie po hlavnej ceste medzi obcami Valdobbiadene a Segusino a vracia sa späť do Fornace, čím sa obvod vymedzenej oblasti uzatvára.